
[bookmark: _GoBack]                       

 R E P U B L I K A   H R V A T S K A				

KARLOVAČKA ŽUPANIJA					
       Županijska skupština				
									
KLASA:
URBROJ:
Karlovac,

Temeljem članka 13. stavak 4. Zakona o Zaštiti od Požara ( NN 92/10) i članka 22. Statuta Karlovačke županije (Glasnik Karlovačke županije br.20/13) Županijska skupština na svojoj 19 sjednici održanoj dana 16.12.2015.g. donosi

IZVJEŠĆE O STANJU  ZAŠTITE OD POŽARA I PROVEDBE 
PLANA UNAPRJEĐENJA ZAŠTITE OD POŽARA
NA PODRUČJU KARLOVAČKE ŽUPANIJE
ZA 2015. GODINU


UVOD

U svrhu  zaštite  života  ljudi  i  imovine  od  požara   poduzimaju  se  mjere   i  radnje  za otklanjanje  uzroka   požara,  za  sprječavanje  nastajanja  i   širenja  požara,  za  otkrivanje  i gašenje  požara, za  utvrđivanje  uzroka  požara   kao  i  za  pružanje  pomoći  kod  otklanjanja posljedica   prouzrokovanih   požarom   (Zakon   o  zaštiti   od  požara,  „Narodne   novine“  broj 92/10).

Kako nalaže Zakon o zaštiti od požara  u Planovima zaštite od požara, koje su donijeli Karlovačka županija, gradovi i općine, propisane su mjere  i radnje koje treba  poduzimati na određenom području, a koji se ažuriraju svake  godine.

Vatrogasna djelatnost, kao dio ukupne zaštite od požara, sudjelovanje je u provedbi preventivnih mjera  zaštite od požara  i eksplozija, gašenje požara  i spašavanje ljudi i imovine ugroženih  požarom    i   eksplozijom,  pružanje  tehničke  pomoći  u   nezgodama  i   opasnim situacijama, te obavljanje i drugih poslova u nesrećama, ekološkim i inim nesrećama (Zakon o vatrogastvu, „Narodne  novine“, broj 139/04).

Vatrogasna  djelatnost  je  stručna i  humanitarna  djelatnost  od  interesa  za  Republiku Hrvatsku.

U  Republici  Hrvatskoj   jedinice  lokalne  samouprave  (općine  i   gradovi)  dužne   su ustrojiti operativne vatrogasne postrojbe, a  za  organiziranost, opremljenost i  intervencijsku spremnost istih odgovoran je županijski vatrogasni zapovjednik.

Zadaće  Vatrogasne zajednice Karlovačke županije su organiziranje cjelokupnog vatrogasnog  sustava  za  učinkovitu  provedbu vatrogasne  djelatnosti  i  razvoj  vatrogasnog sustava sukladno gospodarskom i tehnološkom razvoju  društva, provedba mjera  za ujednačavanje  stupnja  zaštite  od  požara   na   cijelom  području  Karlovačke županije,  te   preventivno djelovanje u pogledu smanjenja rizika od nastajanja požara  i drugih nesreća.






PROVEDBA ZAKONA  I  MJERA ZAŠTITE OD POŽARA 

U ostvarivanju prava  i obveza  u području  zaštite od požara  sukladno članku 13. Zakonu  o zaštiti od požara  („Narodne  novine“, broj  92/10), a u skladu s Procjenom ugroženosti od požara i tehnoloških eksplozija Karlovačke županije (KLASA: 021-04/05-01/214, URBROJ:2133/1-1-07-05-07 od 30.11.2005) i  Programom provedbe posebnih mjera  zaštite od požara  od interesa za Republiku Hrvatsku utvrđuje se stanje provedbe plana unaprjeđenja zaštite od požara  za 2015.  godinu.

   Provedbeni plan unapređenja zaštite od požara na području Karlovačke županije u 2015.godini je proveden po cjelinama kako slijedi

1.  Karlovačka županija naručila je od ovlaštene tvrtke izradu Revizije procjene ugroženosti od požara i tehnoloških eksplozija i Plan zaštite od požara za Karlovačku županiju te se sukladno ugovoru očekuje isporuka navedenih dokumenata najkasnije do kraja 2015. godine. Prilikom revizije ujedno se razmatra i ažurira sadržaj Plana zaštite od požara za Karlovačku županiju kojim će se poboljšati učinkovitost vatrogasne službe.
 Revizija Procjene ugroženosti od požara i tehnoloških eksplozija Karlovačke županije nije se mogla započeti na vrijeme jer nisu dovršene revizije Procjena svih JLS što se od istih očekivalo najkasnije u prvom  kvartalu 2015.  Općina Barilović, Plaški, Tounj i Saborsko do trenutka podnošenja izvješća nisu dostavili Karlovačkoj županiji važeće revizije Procjena i Planova ZOP-a za svoje područje.  
Većina jedinica lokalne samouprave na području Karlovačke županije nije razmatrala niti ažurirala svoje Planove jer su tijekom 2015. godine pokrenule ili dovršavale revizije Procjene ugroženosti od požara i tehnoloških eksplozija te su na temelju istih izrađivani novi Planovi ZOP-a.
Svim JLS na području Karlovačke županije dostavljen je Provedbeni plan unaprjeđenja zaštite od požara na području Karlovačke županije kojim se daju dodatne upute o obvezama propisanim Zakonom o zaštiti od požara.
Utvrđeno je da su važeći pravilnici, kojima se propisuje obavljanje vatrogasne djelatnosti, zastarjeli i djelom apsolutno neprimjenjivi te su predložene mjere kojima se racionalizira i poboljšava učinkovitost vatrogasne službe  u skladu sa trenutnim potrebama i mogućnostima kao  prijelazno rješenje kako bi se izbjegli nepotrebni sudski sporovi . 

2.  Županijski stožer zaštite i spašavanja organizirao je tematsku sjednicu  vezano  uz pripremu protupožarne sezone u 2015.  godini. kada je :
a)   usvojen Plan rada  Stožera  zaštite i spašavanja za ovogodišnju požarnu sezonu,
b)  usvojen  Financijski   plan   osiguranih   sredstava   za    provođenje   zadaća   tijekom ovogodišnje požarne sezone.
c)  predložen  za   usvajanje  Plan   operativne   provedbe  Programa  aktivnosti   na  području Karlovačke županije,
d)  usvojen Plan aktivnog uključenja svih subjekata zaštite od požara  na području Karlovačke županije,

3.  Hrvatske šume i JU PP Žumberak dostavile su  propisane planove nadležnim tijelima ali isti nisu izrađivani u suradnji sa jedinicama lokalne samouprave te stoga nisu niti usklađeni s lokalnim Planovima ZOP-a . Nažalost u većini slučajeva Planovi se rade se na principu „copy-paste“ s ciljem zadovoljavanja forme bez želje da se unaprjeđuje sustav zaštite od požara.
		Planovi ne obuhvaćaju područja privatnih šuma i zapuštena zemljišta koja imaju karakteristike šuma pa stoga nije bilo moguće organizirati učinkovitu zaštitu od požara otvorenog prostora.
Podaci i grafički prilozi u planovima bili su  pripremljeni i dostavljeni u elektroničkom obliku (shape file,KML) ali isti su nepotpuni zbog istaknute nenadležnosti Hrvatskih šuma nisu obuhvaćali sve gore navedene površine. 

4.  Vatrogasna zajednica županije ažurirala je  Plan angažiranja vatrogasnih snaga na  području  županije (sastavni dio Plana aktivnog uključenja svih subjekata  zaštite  od  požara   za  područje  županije).  Plan  angažiranja  vatrogasnih snaga je u skladu s odredbama i  smjernicama Plana intervencija kod  velikih požara  otvorenog prostora na teritoriju Republike Hrvatske.

5. 		Vatrogasna zajednica županije nastavila je sustavno organizirati, opremati, osposobljavati  i angažirati specijalizirane vatrogasne snage na području Karlovačke županije (intervencijska vatrogasna postrojba Karlovačke županije-IVPKŽ ) 
	Sastav IVPKŽ čine postojeće vatrogasne snage sa područja odgovornosti Karlovačke županije  a koristit će se za potrebe vatrogasnih intervencija županijske razine i potrebe provođenja aktivnosti iz Programa provedbe posebnih mjera  zaštite od požara  od interesa za Republiku Hrvatsku.
	Osnovu IVPKŽ čine profesionalni i dobrovoljni vatrogasci koji su prošli obuku i evidentirani su u sklopu Državne Intervencijske vatrogasne postrojbe. Moramo naglasiti da isti već niz godina nisu  sustavno opremani OZO sukladno važećem Pravilniku. 
 

6. 	Vatrogasna zajednica Karlovačke županije ažurirala je jedinstveni popis operativnih vatrogasaca propisanih Planovima ZOP-a u centralnom informatičkom sustavu  „Vatrogasna mreža“. 
U svrhu poboljšanja učinkovitosti vatrogasne službe za operativne dobrovoljne vatrogasce nekolicina JLS je propisala  naknade sukladno članku 26. Zakona o vatrogastvu
Kontrola provedbe propisanih mjera zaštite od požara na svom području odgovornosti  a u skladu s  članka 47. Zakona o zaštiti od požara nije provođena zbog nedorečenih provedbenih propisa. 

7.   Vatrogasne postrojbe organizirane  su u skladu s Planom zaštite od požara Grada/Općine tako  da se u slučaju požara osigura djelotvorna i  pravodobna operativnost vatrogasne postrojbe kao  i  cjelovita prostorna pokrivenost Grada / Općine. 

8. Organiziran je  Županijski vatrogasni operativni  centar Karlovac (ŽVOC Karlovac) u sklopu  Javne vatrogasne  postrojbe  grada  Karlovca  sa   stalnim  24 satnim dežurstvom i   dojavom potreba za vatrogasnim intervencijama   na   telefonski  broj 193  za područje odgovornosti Karlovačke županije.
Županijski vatrogasni operativni centar (ŽVOC)  opreman je i organiziran tako da zadovolji: 
	· zaprimanje poziva vatrogasnoj službi za pomoć u svim nesrećama putem telefona 193 

	· uzbunjivanje teritorijalno nadležne ili tehnički osposobljene vatrogasne postrojbe za izlazak na vatrogasnu intervenciju;

	· koordinaciju vatrogasnih snaga i sredstva u slučaju većih vatrogasnih intervencija na području odgovornosti;

	· zaprimanje dnevne informacije o vatrogasnim intervencijama na području odgovornosti te izrada i evidentiranje izvješća kroz centralni informatički sustav propisan na državnoj razini , 

	· obradu podataka te izvješćivanje nadležnih institucija i javnost o karakterističnim događajima;

	· vođenje statistike o svim vatrogasnim intervencijama na području odgovornosti;

	· zaprimanje zahtjeva za pomoć vatrogasnih snaga i tehnike iz drugih područja odgovornosti ;

	· raspoređivanje unaprijed utvrđenih vatrogasnih snaga i tehnike u slučaju većih nesreća na području odgovornosti;

	· upravljanje podacima pohranjenim na Zemljopisno obavijesnom sustavu  (ZeOS, e-vatrogastvo, HVZ giscloud) 

	· upravljanje i koordiniranje vatrogasnim sustavom uzbunjivanja i komunikacije sukladno  Planu ZOP-a

	· nadziranje i zaprimanje vatrodojavnih signala na području odgovornosti  

	· nadziranje GPS pozicije vatrogasnih vozila i ostalih uređaja

Zbog problema osiguranja financijskih sredstava i neriješene zakonske regulative ŽVOC Karlovac nije formiran kao zasebna organizacijska cjelina što stvara problem kod dugoročnog planiranja tehničkog i kadrovskog opremanja. 




9.  Vršen je stručni nadzor  nad  stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava na području Karlovačke županije. 
Uvidom  stanje opremljenosti i osposobljenosti vatrogasne službe  na području odgovornosti utvrđeno je  da postoji nesrazmjer između potreba i mogućnosti jedinica lokalne samouprave pa sve do predimenzioniranja vatrogasnih snaga i sredstava.


10. Na temelju Procjene ugroženosti od požara i tehnoloških eksplozija  gradovi/općine u većini slučaja nisu izradili srednjoročni plan nabave (zanavljanja) vatrogasnih vozila, opreme i sredstava.
	Kako još uvijek ne postoji centralna evidencija  vatrogasnih objekata, vozila, opreme i sredstava za područje odgovornosti  nije moguće niti izraditi projekte za financiranje ili sufinanciranje iz strukturnih fondova EU.  Iz Istog razloga nije moguće organizirati sistemsku periodičnu kontrolu, servis i popravak vatrogasnih vozila ,opreme i sredstava kako bi ista bila trajno spremna za operativnu upotrebu na vatrogasnim intervencijama, Općine Barilović, Vojnić i Draganić samostalno su izradile i kandidirale projekte za sufinanciranje obnove i izgradnje vatrogasnih domova te nabave vatrogasne opreme iz strukturnih fondova EU.  

 

11. 	Za učinkovito i  uspješno provođenje vatrogasnih intervencija vrlo je važan sustav uzbunjivanja i radio veze koji je još uvijek loš i ne zadovoljava potrebe vatrogasne službe Karlovačke županije.
	Vatrogasna zajednica Karlovačke županije započela je izradu  Plana sustava uzbunjivanja  i Plana sustava veze za područje Karlovačke županije koji  će osiguravati djelovanje vatrogasne službe od  trenutka uzbunjivanja i  početka intervencije   do   lokaliziranja   i   gašenja   požara, no isti nije moguće realizirati bez znatnih ulaganja i strateških smjernica sa državne razine.  


12.  Vatrogasna služba davala je mišljenja na prostorno-plansku  i projektnu dokumentaciju što se pokazalo  kao vrlo učinkovita mjera prvenstveno radi detaljne  primijene  mjera   zaštite  od  požara sukladno važećim propisima. Vatrodojavom štićeni objekti priključeni direktno na 24- satno vatrogasno dežurstvo imaju bolju zaštitu od požara jer se na požare dolazilo u početnoj fazi te isti nisu uzrokovali veće materijalne štete

13.  Hidrantska  mreža nije u potpunosti u skladu s važećim propisima poglavito u ruralnim područjima u kojima se ne može osigurati učinkovita vatrogasna intervencija unutar propisanih 15 minuta.

14. Županijska Odluka  mjerama  za sprječavanje nastajanja požara na   otvorenom  prostoru  posebno u periodu povećane opasnosti od požara pokazuje učinke te se u javnosti prihvaća kao pozitivna edukativna mjera .

15. Kako na području Karlovačke županije još uvijek postoje Minsko sumnjiva područja  potrebno voditi  brigu  o  obnavljanju  oznaka   i obavijesti o opasnostima kao  i  postavljanju i  održavanju traka  kojima se  ograđuje i obilježava   minirano   ili   minski   sumnjivo   područje.  Vatrogasna   zajednica   županije u suradnji sa HCR-om određuje   prioritetna   područja  koja   je   potrebno  razminirati   u   svrhu   lakšeg pristupa i gašenja požara.

16.  Vatrogasna zajednica redovito je koristila  sve  oblike  javnog  priopćavanja  (radio,  televizija,  tisak,  plakati,  letci,  web stranice  i  slično), kako bi se  sustavno  i  redovito  obavještavalo  i  upozoravalo  stanovništvo  na potrebu provođenja preventivnih mjera  zaštite od požara.

17. Karlovačka županija je organizirala  savjetodavne sastanke  sa  svim  sudionicima  i  obveznicima  provođenja zaštite   od   požara,   a   prvenstveno sa predstavnicima JLS i Hrvatskih šuma   ,   te   inspektorima   zaštite   od   požara    PU Karlovačke u   cilju poduzimanja  potrebnih  mjera, kako  bi  se  opasnost od  nastajanja i  širenja  požara smanjila na najmanju moguću  mjeru.
Karlovačka županija organizirala je niz sastanaka i aktivnosti kojima je čelnike JLS upoznala sa zakonskim obvezama iz djelokruga zaštite od požara te modelima organizacije učinkovite vatrogasne službe .

Iako je Provedbeni plan unaprjeđenja zaštite od požara za područje Karlovačke županije javni dokument i osnova za izradu lokalnih Planova unaprjeđenja zaštite od požara većina JLS nije postupila sukladno istom te moramo upozoriti čelnike JLS da su direktno odgovorni za stanje i organizaciju  zaštite od požara na svom području. 



VATROGASNA INFRASTRUKTURA

Područje Karlovačke županije  pokriveno  je  vatrogasnim  postrojbama  s  24- satnim dežurstvom na  2 lokacije (Javne  vatrogasne postrojbe Karlovac i Ogulin). Na 1 lokaciji tijekom dana  to  obavlja dobrovoljna vatrogasno društvo s profesionalnom jezgrom (DVD Slunj).
U odnosu  na druge  dijelove Hrvatske na prostoru Karlovačke županije neke  posebnosti zahtijevaju dodatne mjere  i radnje po pitanju organizacije vatrogasne službe:
· velika površina –slaba naseljenost
· nejednolika pozicioniranje vatrogasnih postrojbi
· zbog posljedica rata opustošena i minsko sumnjiva područja  
· mnogo neobrađenih i zapuštenih poljoprivrednih površina
· veliki tranzit transportnih sredstava i opasnih tvari 
· koncentracija svih vrsta energetske infrastrukture
 

Slijedom navedenih činjenica, uz druge  potencijalne opasnosti, potrebno je imati razgranatu mrežu  dobro  organiziranih vatrogasnih postrojbi.
Prema statistici koju posjedujemo u Vatrogasnoj zajednici Karlovačke županije na području odgovornosti djeluje ukupno 2 Javne vatrogasne  postrojbe  i  93  Dobrovoljna vatrogasna društava .
Kroz nepotpun informacijski sustav “Vatrogasna mreža” u 93 DVD-a evidentirano je  1190 operativnih dobrovoljnih  vatrogasaca  a u dvije Javne vatrogasne postrojbe Karlovac i Ogulin te DVD-u Slunj ukupno 74 profesionalnih vatrogasaca . 
 	U   Karlovačkoj županiji za svoj operativni rad vatrogasne postrojbe  trenutno  koriste  99  vatrogasnih  vozila  kojima  se  obavljaju operativni poslovi gašenja požara, tehničke i ostale intervencije, 78 vozila koja služe za prijevoz vatrogasaca ili osnovne vatrogasne opreme za gašenje požara, te 7 zapovjednih vozila. 
Vatrogasna vozila u prosjeku su vrlo stara i potrebna su velika ulaganja u održavanje a  upitna je njihova operativna spremnost.  Na osnovu procjena ugroženosti za područja pojedinih lokalnih samouprava, potrebno je nabaviti  određeni broj novih vozila različite namjene, kojima bi se zamijenila postojeća jer su dotrajala. 
Od velikog su značaja za operativu novija vatrogasna vozila koja su uz potporu Države nabavile JVP-e grada Karlovca i Ogulina te vozila u gradovima Ozalj i Slunj i Duga Resa koji su izvršili  nabavu novih operativnih vozila iz vlastitih proračuna. Nova vatrogasna vozila zahtijevaju skupa održavanja jer je tako osigurana dugotrajnija efikasna operativna upotreba. 
Karlovačka županija tijekom 2015. godine osigurala je sufinanciranje nabave i uređenja
1 vatrogasne autoljestve za DVD Slunj, 
1 vatrogasne autocisterne za DVD Duga Resa, 
1 vatrogasnog navalnog vozila za DVD Kamanje , 
2 kombi vozila  za DVD Netretić i DVD Ozalj
2 zapovjedna terenska vozila.
 te popravak u eksploziji oštećenog navalnog vozila  DVD Vivodina
Na području županije ima ukupno 114 vatrogasnih motornih štrcaljki od kojih je veliki dio zbog starosti često kvari prilikom operativne upotrebe pa je stoga potrebno izraditi analizu potreba i plan zanavljanja navedene opreme. 
Kako je trenutno u izradi revizija Procjene ugroženosti od požara i tehnoloških eksplozija  Karlovačke županije  koja ovisi o podacima JLS  Vatrogasna  zajednica Karlovačke županije do sada nije izradila srednjeročni plan  nabavke i  opremanja vatrogasnih postrojbi tako da se trenutno sufinanciraju projekti JLS koje imaju gotove planove ZOP-a i uklapaju se u plan opremanja Intervencijske vatrogasne postrojbe Karlovačke županije. 
Jedinice lokalne samouprave, Županija, vatrogasna zajednica, vatrogasne postrojbe (JVP,DVD) kontinuirano rade  na  poboljšanju vatrogasne infrastrukture (vatrogasni domovi, spremišta) ali u skladu s financijskim mogućnostima tako da nema projekata izgradnje novih vatrogasnih objekata već se aktivnosti provode na legalizaciji , održavanju i dogradnji postojećih. Nedostatak adekvatnog prostora za smještaj vatrogasne opreme i vozila uzrokuje i smanjenje učinkovitosti vatrogasne službe općenito.
Nažalost tijekom 2015 godine zbog poplava oštećeno je nekoliko vatrogasnih objekata i to DVD Belajske Poljice, DVD Donje Mekušje, DVD Kobilić i DVD Brođani a zbog eksplozije u potpunosti je uništeno vatrogasno spremište DVD Vivodina . Karlovačka županija djelomično je sufinancirala sanaciju oštećenja a najveći trošak snosile su JLS i sami vlasnici objekata. 
Sukladno Zakonu o vatrogastvu i zastarjelom Pravilniku o minimumu tehničke opremljenosti i sredstava vatrogasnih postrojbi, te  ostalim zakonskim propisima, vatrogasnim postrojbama nedostaje dio propisane opreme, pogotovo one  potrebne za djelovanje u slučaju iznenadnog događaja  izazvanog  opasnim  tvarima,  dok  na  pojedinim  područjima  nedostaje  i  osnovna oprema za djelovanje na  tehničkim intervencijama i potresima a koja bi trebala biti propisana i sufinancirana po posebnim propisima koji trenutno nedostaju.
Iako je Planom ZOP-a za Karlovačku županiju definiran način zaprimanja dojave , uzbunjivanje vatrogasnih snaga te komunikacija i izvješćivanje  u vatrogasnoj službi i nadalje se pojavljuju  problemi koji često mogu uzrokovati neučinkovitost vatrogasne službe.
Naime zaprimanje dojave za požar na broj 193 na više mjesta (Karlovac, Ogulin) a bez sustavnog zakonskog rješenja  formiranja Županijskog vatrogasnog operativnog centra i direktno prosljeđivanje dojave nadležnoj vatrogasnoj postrojbi s broja 112 može uzrokovati lošu koordinaciju vatrogasnih snaga po pitanju provođenja  intervencija  i samog izvješćivanja o vatrogasnim intervencijama. Trenutno je za područje Karlovačke županije na snazi Privremena uputa županijskog vatrogasnog zapovjednika o radu ŽVOC-a Karlovac koja već pokazuje rezultate i državnoj razini daje prijedlog smjernica za budući ustroj i rad ŽVOC-a. 
Vatrogasni sustav radio veze  je u lošem  tehničkom i organizacijskom  stanju i ne garantira učinkovitu komunikaciju korisnicima jer  je zastario i nema potpunu prostornu pokrivenost na području Karlovačke županije. Trenutno se radi na testiranju uvođenja novog digitalno analognog sustava radio veze koji Vatrogasna zajednica KŽ razvija u suradnji sa DUZS. Karlovačka županija je tijekom godine financirala nabavu dva nova analogna repetitora za lokacije V5 Japetić i V4 Klek.
Vatrogasni sirenski sustav uzbunjivanja ima djelomičnu pokrivenost i nema centraliziran daljinski sustav uključivanja koji ne garantira sigurno uključivanje . Razvijamo moguća trajna rješenja sa DUZS DIKS-om kako bi osigurali trajni učinkoviti sustav uzbunjivanja putem sirena.     

VATROGASNE INTERVECIJE

Karakteristike  vatrogasnih  intervencija  u Karlovačkoj  županiji  ,  bilo  na   stambenim,  gospodarskim  ili   prometnim  objektima  nimalo  se ne razlikuju  od  intervencija  koje  obavljaju  vatrogasne  postrojbe u  sredinama  sa sličnom površinom i  brojem stanovnika.  Te   su   intervencije  u   pravilu  daleko  kraće   vremenske  trajnosti  i   s   manje uključenih vatrogasaca u  odnosu   na  intervencije na  otvorenom s  raslinjem. 


	Događaji na kojima je intervenirala vatrogasna služba na području Karlovačke županije tijekom 2015.godine
( Izvor Vatrogasna mreža 26.11.2015.)

	

	RB
	Vrsta
	Količina

	1
	Požarna intervencija
	486

	2
	Tehnička intervencija
	299

	3
	Ostale intervencije
	22

	
	
Ukupno:
	
807




	PREGLED VATROGASNIH DOGAĐAJA PO OPĆINAMA I GRADOVIMA NA PODRUČJU KARLOVAČKE ŽUPANIJE                                                                                             

	 (izvor Vatrogasna mreža 26.11.2015.)

	rb
	JLS
	Požari 
	Tehničke intervencije
	Ostalo
	Ukupno događaja

	1
	Karlovac                                          
	188
	192
	17
	398

	2
	Ogulin
	68
	21
	2
	91

	3
	Duga Resa
	29
	20
	1
	50

	4
	Slunj
	31
	6
	0
	37

	5
	Ozalj                                             
	30
	10
	1
	41

	6
	Plaški
	15
	7
	0
	22

	7
	Josipdol                                          
	36
	7
	0
	43

	8
	Vojnić
	10
	8
	0
	18

	9
	Cetingrad                                         
	8
	1
	0
	9

	10
	Generalski stol                                   
	10
	0
	0
	10

	11
	Bosiljevo
	8
	0
	0
	8

	12
	Barilović
	10
	4
	0
	14

	13
	Draganić
	9
	6
	0
	15

	14
	Tounj
	9
	0
	0
	9

	15
	Lasinja
	0
	6
	1
	7

	16
	Krnjak                                            
	3
	3
	0
	6

	17
	Žakanje                                           
	2
	0
	0
	2

	18
	Kamanje
	3
	0
	0
	3

	19
	Netretić                                          
	7
	4
	0
	11

	20
	Rakovica                                          
	8
	2
	0
	10

	21
	Ribnik                                            
	1
	2
	0
	3

	22
	Saborsko                                          
	1
	0
	0
	1

	UKUPNO
	486
	299
	22
	807











Pregled požarnih intervencija pokazuje nam standardno veliku zastupljenost požara raslinja na otvorenom prostoru ali i požara na stambenim objektima 
	PREGLED POŽARNIH INTERVENCIJA NA PODRUČJU KŽ - stanje VM 26.11.2015.

	Redni broj
	Vrsta
	Količina

	1
	Požar stambenog objekta
	156

	2
	Požar poslovnog objekta
	14

	3
	Požar objetka javne namjene
	12

	4
	Požar gospodarskog objekta
	12

	5
	Požar objekta komunalne namjene
	4

	6
	Požar prometnog sredstva
	21

	7
	Požar na otvorenom prostoru
	206

	8
	Eksplozije
	0

	9
	Ostale požarne intervencije
	56

	 
	Ukupno:
	481






Požari raslinja iziskuju angažiranje većeg  broja vatrogasaca po događaju i daleko veće  vremensko angažiranje. Oni su  u pravilu sezonskog karaktera što  otežava kontinuitet organiziranosti, jer  se  iz relativno umjerene  potrebe,  u  određenom  vremenskom  periodu  sve   treba   podrediti  zahtjevnom ustroju   i  brojnosti.  Najzahtjevnije  i  najbrojnije  intervencije  su  bile upravo   proljetnom  sušnom periodu za vrijeme poljoprivrednih radova što je analitički prikazano na sljedećim grafovima  



Analizom požara otvorenog prostora utvrđujemo da posebnu opasnost predstavljaju zapuštena zemljišta koja se namjerno pale i na taj način izazivaju velike materijalne štete samim angažiranjem vatrogasnih snaga pa stoga treba aktivno organizirati motrenje navedenih područja u periodima proljetnih radova. 
. 
Povećan   broj   požara   otvorenog  prostora  ukazuje   na   nedovoljnu   pažnju   građana  i nepridržavanja  županijske Odluke  o  mjerama za sprječavanje nastanka požara na otvorenom prostoru te je   potrebno  poduzeti  i  jače  mjere kontrole,  prevencije i edukacije.

Iz  tablice   Pregleda   vatrogasnih događaja   vidljivo   je   da   od   ukupnog    broja    intervencija prevladavaju  požari   otvorenog  prostora  i   požar   građevina,  

Vatrogasna zajednica Karlovačke županije po zapovjedi Glavnog vatrogasnog zapovjednika izvršila je interventnu dislokaciju vatrogasnih snaga (pripadnika DIVP) na područje Dubrovačko neretvanske županije. Na intervencijama gašenja požara raslinja na otoku Pelješcu sudjelovalo je 18 vatrogasaca sa 5 vatrogasnih vozila . Nije bilo ozljeda niti materijalne štete . 
Analizom je utvrđeno da bi državna razina radi učinkovitosti angažiranih vatrogasnih snaga  za izvanrednu dislokaciju na priobalje trebala potpuno opremiti vatrogasce OZO propisanu Pravilnikom  a vozila specijalističkom opremom,  produžiti period dislokacije i na terenu organizirati dnevnu zamjenu snaga za vrijeme dislokacije. Isto tako pokazala se učinkovitim dislokacija formacijskog sastava 1 vatrogasnog voda do 30 vatrogasaca koji mora biti samodostatan za terenski rad do 72 sata .

   
ZAKLJUČAK

Sažetak izvješća možemo svesti na nekoliko točaka koje će se vjerojatno ponavljati godinama dok ne dostignemo standarde zaštite od požara koji se primjenjuju u ostalim regijama Europske unije 

1. Sve  jedinice  lokalne  samouprave  moraju   provoditi  odredbe  vlastitih  Procjena ugroženosti od požar i tehnoloških eksplozija i Planova zaštite od  požara, a  to  se  u  prvom  redu  odnosi na  osnivanje i  opremanje procjenom i planom utvrđenog broja  vatrogasnih postrojbi, te osigurati planirani broj osposobljenih i propisanom osobnom zaštitnom opremom opremljenih vatrogasaca.

2. Sve jedinice lokalne samouprave sustavno raditi  na  planiranju i nabavci  neophodne i nedostajuće vatrogasne opreme (vatrogasna vozila , oprema za opasne tvari, oprema za  spašavanje u  slučaju potresa, , tehnička sredstva, sustav radio veze, osobna zaštitna oprema) i izgradnji vatrogasnih domova  i spremišta. Na temelju dugoročnih planova razraditi 

3. Radi poboljšanja učinkovitosti vatrogasne službe na razini  Karlovačke županije potrebno je ustrojiti jedinstveni sustav prijema dojave na broj 193 , uzbunjivanje vatrogasnih snaga, komunikacije  te izvještavanja formiranjem županijskog vatrogasnog operativnog centra (ŽVOC)

4. Stalno   skrbiti   o  stručnom  usavršavanju  i opremanju pripadnika   vatrogasnih   postrojbi   (stručni seminari, vatrogasne vježbe,) . Planirati sustavno opremanje vatrogasnih snaga za velike vatrogasne intervencije županijskog značaja (IVP KŽ) . 

5. Uspostaviti jedinstveni vatrogasni sustav uzbunjivanja i radio komunikacija radi učinkovitog djelovanja prilikom vatrogasnih intervencija   

6. Sustavno raditi  na  uključivanju  što  većeg   broja  mladih  u  vatrogasnu organizaciju, kako   bi  ih  se   putem  stručnog  osposobljavanja,  vatrogasnih  natjecanja  i   vježbi postupno uključivalo u vatrogasne postrojbe, te  kako  bi, nakon  punoljetnosti, mogli popunjavati operativne vatrogasne postrojbe

7. Županija,  Gradovi  i  Općine  i pravne osobe  trebaju u  svojim  proračunima  za  2016.  godinu  osigurati financijska   sredstva  sukladno   odredbama  Zakona   o   vatrogastvu,   obvezama  iz Programa  aktivnosti  u  provedbi  posebnih  mjera   zaštite  od  požara   od  interesa  za Republiku  Hrvatsku   u  2016.   godini  te  vlastitim  Procjenama ugroženosti od požar i tehnoloških eksplozija i  Planovima zaštite od  požara .

           	                                                   Predsjednik Županijske skupštine
                   		                                     	    Željko Bokulić, ing.
					   
DOSTAVITI:
1. Župan
2. Nacionalni odbor za preventivnu zaštitu i gašenje požara
3. DUZS-Sektor za vatrogastvo
4. Upravni odjel za gospodarstvo, komunalnu infrastrukturu, obnovu i energetiku
5. Vatrogasna zajednica Karlovačke županije
6. Glasnik
7. Tajništvo
8. Pismohrana
 1

